
ДО 
ОБЩИНСКИ СЪВЕТ – РАЗЛОГ

ДОКЛАД

ОТ

АДВ. ИВАН ДИМИТРОВ 
Председател на Общински съвет - Разлог

ОТНОСНО: Откриване на процедура за определяне на съдебни заседатели с 4 – годишен мандат за Районен съд – Разлог, условия, ред и правилата за нейното провеждане за мандат 2025 – 2029 год.

УВАЖАЕМИ ГОСПОЖИ И ГОСПОДА ОБЩИНСКИ СЪВЕТНИЦИ,

До Председателя на общински съвет – Разлог е изпратено писмо, заведено с вх. № 61.10 – 112/2/14.10.2026 г. и изх. № 5393/12.10.2026 г. от г-н Давид Сукалински – И.Ф.адм. Ръководител - Председател на Районен съд – Разлог, с което ни уведомява, че в служба „Регистратура“ при Районен съд – Разлог е постъпили писма с изх.№ 1212/06.02.2025 год.; писмо с изх.№ 9022/06.10.2025год. и писмо с изх.№ 8842/02.10.2026г. всичките по описа на  Окръжен съд – Благоевград, с което ни връщат документите на предложените от Общински съвет – гр.Разлог лица за съдебни заседатели към  Районен съд – Разлог за мандат 2025 – 2029 год. общо 8 броя, поради недостатъчен брой за утвърждаване от Общото събрание на Окръжен съд – Благоевград. 
С оглед на горното, Общински съвет – гр.Разлог трябва да попълни още 14 броя съдебни заседатели в случаите, че предложените вече 6 броя лица поддържат заявленията си за участие като съдебни заседатели за мандат 2025 – 2029 год. към Районен съд – Разлог. 
Съгласно разпоредбата на чл.68 от Закона за съдебната власт (ЗСВ), Общински съвет – Разлог следва да открие процедура за определяне на нови съдебни заседатели, да определи правилата за нейното провеждане, както и да избере комисия, която да извърши проверка на документите на кандидатите за съдебни заседатели и да изготви доклад. 
С оглед на гореизложеното на основание чл. 21, ал. 1, т. 1 и т. 23, предложение I от Закона за местното самоуправление и местната администрация, чл. 67, чл. 68 и чл. 68а от Закона за съдебната власт, чл. 7а от Наредба №7/28.09.2017 г. за съдебните заседатели предлагам на Общински съвет – Разлог следният проект на решение :
1. Открива процедура за определяне на съдебни заседатели с мандат 2025 г. – 2029 г. за Районен съд –Разлог и утвърждава следните условия, ред и правила за нейното провеждане: 
1.1. Кандидати за съдебни заседатели могат да бъдат дееспособни български граждани, които отговарят на следните условия: 
1.1.1. да са на възраст от 21 до 68 години; 
1.1.2. да имат настоящ адрес в община Разлог, която попада в рамките на съдебния район на Районен съд – Разлог;
1.1.3. да имат завършено най-малко средно образование; 
1.1.4. да не са осъждани за умишлено престъпление, независимо от реабилитацията (на осн. чл. 68, ал. 4 обстоятелството се установява служебно); 
1.1.5. да не страдат от психически заболявалия; 
1.1.6. да не са съдебни заседатели в друг съд; 
1.1.7. да не са общински съветници от съдебния район на Районен съд –Разлог; 
1.1.8. да не участват в ръководството на политическа партия, коалиция или организация с политически цели; 
1.1.9. да не работят в съд, прокуратура, следствени органи, Министерството на вътрешните работи или в други органи от системата за национална сигурност, намиращи се в съдебния район на Районен съд –Разлог; 
1.1.10. да не са избирани за съдебни заседатели повече от два последователни мандата към същия съд. 
2. Утвърждава образци на документи, както следва: 
2.1. заявление за кандидатстване за съдебен заседател, (приложение №1)
2.2. декларация за липса на обстоятелства по чл.67, ал.3 от ЗСВ, (приложение №2); 
2.3. декларация за съответствие с изискването на чл.69, ал.2 от ЗСВ, (приложение №3);
2.4. писмено съгласие по чл.68, ал.3, т.7 от ЗСВ (приложение №4).
3. В срок от 09.11.2026 г. до 09.12.2026 г., кандидатите за съдебни заседатели в Районен съд –Разлог, подават в деловодството на Общински съвет –Разлог документите по т.2 от настоящото решение, към което прилагат следните документи: 
3.1. подробна автобиография, подписана от кандидата; 
3.2. нотариално заверено копие от диплома за завършено образование;
3.3 медицинско удостоверение, че лицето не страда от психическо заболяване; 
3.4. данни за контакт на две лица, към които общинските съвети да се обръщат за препоръки; 
3.5. мотивационно писмо; 
3.6. писмено съгласие; 
3.7. декларация за липса на обстоятелствата по чл. 67, ал. 3 от ЗСВ; 
3.8. документ за извършена проверка по реда на Закона за достъп и разкриване на документите и за обявяване на принадлежност на български граждани към Държавна сигурност и разузнавателните служби на Българската народна армия, ако са родени преди 16 юли 1973 г.
3.9. декларация за съответствие с изискването на чл. 69, ал. 2 от ЗСВ.
4. Създава временна комисия в състав от 3 члена:
4.1. Председател:……………….– общински съветник;
4.2. Зам.-председател:……………………– общински съветник;
4.3. Член:…………..– общински съветник.
4.4. Поставя следните задачи на временната комисия: 
- да извърши проверка на документите на кандидатите, подали заявления за съдебни заседатели за Районен съд –Разлог и изготви доклад и списък на допуснатите кандидати; 
- да публикуват на интернет страницата на Общински съвет - Разлог, най-малко 14 дни преди датата на изслушването по чл. 68а от Закона за съдебната власт, списъкът на допуснатите до участие кандидати, заедно с техните автобиографии, мотивационни писма и препоръки и документи по чл.68, ал.3, т.9 от същия закон. Най-малко 10 на сто от лицата, които се включват в списъка, трябва да са с квалификация в областта на педагогиката, психологията и социалните дейности;
 - да проведе, в свое открито заседание, изслушване на кандидатите, при спазване изискванията на чл.68а, ал. 1 - 3 от ЗСВ и състави доклад за протичането му и протокол от изслушването, които да публикува на интернет страницата на Община Разлог;
- да състави доклад от изслушването, за протичането му, който се предоставя на общинския съвет в 7-дневен срок преди гласуването и се публикува на страницата на общинския съвет в интернет заедно с протокола от изслушването.
5. Възлага на председателя на Общински съвет - Разлог да обяви откриването на процедурата за определяне на съдебни заседатели и условията, реда и правилата за нейното провеждане, съгласно настоящото решение, в един местен вестник, на интернет страницата на Община Разлог, в електронните медии и на информационното табло на Община Разлог.
Препис от решението да се изпрати на Кмета на Община Разлог за сведение и на членовете на временната комисия за изпълнение.





Мотиви: Решението се приема на основание чл. 21, ал. 1, т. 1 и т. 23, предложение I от Закона за местното самоуправление и местната администрация, чл. 67, чл. 68 и чл. 68а от Закона за съдебната власт, чл. 7а  от Наредба №7/28.09.2017 г. за съдебните заседатели, като се взе в предвид полученото писмо, заведено с вх. № 61.10 – 112/2/14.10.2026 г. и изх. № 5393/12.10.2026 г. от г-н Давид Сукалински – И.Ф.адм. Ръководител - Председател на Районен съд – Разлог, с което уведомява, че следва да бъдат предприети действия по откриване и провеждане на процедура за определяне на нови съдебни заседатели. 





С уважение,

АДВ. ИВАН ДИМИТРОВ 
ПРЕДСЕДАТЕЛ НА ОБЩИНСКИ СЪВЕТ - РАЗЛОГ

